Diari Oficial de la Generalitat Valenciana


Sumari del DOGV 8616, del 20-08-2019 (2019/7958)

RESOLUCIÓ de 22 de juliol de 2019, de la Presidència de la Generalitat, per la qual s'aprova la constitució de l'agrupació dels ajuntaments d'Algueña i d'Hondón de los Frailes per al sosteniment de personal comú.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8616

Data del DOGV
:   20-08-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/7958


Data del document
:   22-07-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 22 de juliol de 2019, de la Presidència de la Generalitat, per la qual s'aprova la constitució de l'agrupació dels ajuntaments d'Algueña i d'Hondón de los Frailes per al sosteniment de personal comú. [2019/7958]  
Els ajuntaments d'Algueña i d'Hondón de los Frailes, mitjançant acords plenaris adoptats en les sessions realitzades el 28 i el 30 d'abril de 2019 en els respectius ajuntaments, van aprovar inicialment, amb l'informe previ de la corresponent secretaria, constituir una agrupació per al sosteniment de personal comú. En les mateixes sessions plenàries es van aprovar els estatuts pels quals ha de regir-se l'agrupació.   
  
La creació de l'agrupació dels ajuntaments d'Algueña i d'Hondón de los Frailes per al sosteniment de personal comú ha sigut sotmesa a informació pública, mitjançant anunci de l'aprovació inicial en el Butlletí Oficial de la Província d'Alacant número 84, de 6 de maig de 2019, per cadascun dels ajuntaments, pel termini d'un mes, i no es va presentar cap reclamació.  
En virtut d'això i en ús de les competències atribuïdes en l'article 161.3 de la Llei 8/2010, de 23 de juny, de la Generalitat, de règim local de la Comunitat Valenciana, resolc:  
  
Aprovar la constitució de l'agrupació constituïda per l'Ajuntament d'Algueña i l'Ajuntament d'Hondón de los Frailes per al sosteniment de personal comú, que es regirà pels seus propis estatuts.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, un recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar cap recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 22 de juliol de 2019.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.